L’Alba de Valor\n23 de setembre de 2019 Cultura\nLA FRASE: “És una autèntica inquisició lingüística que no ens agrada gens al PP ni als centres educatius” (Beatriz Gascó, portaveu popular d’Educació a les Corts Valencianes, Diari la Veu, 13-08-2019). En ple mes d’agost, i això que encara no ha començat el nou curs escolar, el PP ha tornat a traure a passejar el fantasma de la llengua. Han estat els darrers quatre anys tirant foc pels queixals, intentant desgastar i cremar el conseller Marzà, la “bèstia negra” per als partits nacionalistes espanyols de dretes: PP, Cs i Vox. Però com que no ho han aconseguit, ara tornen de nou amb declaracions que clamen el cel. S’ha de tindre la cara molt dura per acusar el conseller d’inquisidor, ells que són precisament hereus de dictadors, mafiosos, corruptes, lladres i tota la pesca. El que no ha dit aquesta senyora és que, efectivament, la nostra llengua ha patit al llarg dels segles una autèntica inquisició espanyolista, portada a cap per reis, regines, vàlids, corregidors, governadors, dictadors, militars, ministres, presidents suposadament demòcrates, directors generals, inspectors…, tots obsessionats en fer desaparèixer el català. I no ho han aconseguit!. Ara, quan la nostra llengua comença tímidament a reviscolar, a guanyar espais escolars i socials, quan comença a competir en un món cada vegada més plurilingüe, els hereus de tots aquests veritables inquisidors no ho poden suportar. I amb la falsa excusa del suposat “dret a escollir la llengua” per part de pares i mares, el PP cerca el suport dels seues amiguets, fonamentalment el d’algunes escoles concertades i privades que mai han fet res per la nostra llengua, que l’administració no els ha exigit mai el compliment de la LUEV i que han viscut molt còmodament sense implementar l’ensenyament del català a les seues aules. Aquesta gent seguiran atiant el foc lingüístic, alimentant l’odi i sembrant mentides, però la immensa majoria de la societat valenciana no els farà cas. Els valencians i valencianes n’estem farts d’aquest inventat conflicte, ja en tenim prou d’aquest color. El valencià és llengua oficial al País Valencià i per tant tots els ciutadans que viuen al nostre territori han de, com a mínim, entendre’l. Els treballadors de l’administració pública, a més d’entendre’l, també l’han de parlar i escriure amb normalitat. I perquè açò siga possible el sistema educatiu ha de garantir que l’alumnat siga competent en la nostra llengua, entre altres. I precisament açò és el que intenta el conseller Vicent Marzà, posar ordre a un sistema educatiu que en l’actualitat no ho garanteix. Sabeu el que en realitat els preocupa a aquests partits, on està el moll de l´os? Mireu, la identitat de les persones, com tantes altres coses, es fa i es refà al llarg de la vida i la llengua és un dels trets més fonamentals. Els veritables inquisidors, aquells que estan alerta com uns mesells perquè no perillen “las esencias patrias”, són els Cantó, Bonig i companyia .El PP, Cs i Vox són els guardians de la identitat espanyola, la resta, per a ells, són identitats menors que cal tenir-les ben controlades. Per això volen un valencià de museu, a dintre d’una vitrina, un “valenciano bien entendido”.\nLA IMATGE. Des de l’Alt de Guisop, un grup de valorians celebrant l’Alba de Valor (Foto de Francesc Verd). I enguany han tornat a pujar a l’Alt de Guisop, allí a la Serra del Maigmó. L’activitat, anomenada l’Alba de Valor, és una iniciativa del col·lectiu Gent de Valor. Pujar a aquest cim per veure l’eixida del sol, just el mateix dia que va nàixer l’escriptor de Castalla. Un petit homenatge a l’autor de les Rondalles Valencianes. Jo enguany no he pogut anar-hi, però m’he permés la gosadia d’escriure aquests versos, que dedique a tots els valorians que, a trenc d’alba, somnien un país nostre:\nL’Alba de Valor//La data per tots és ben coneguda:/matinada del vint-i-dos d’agost./Uns eixiran de l‘Esplanada de Petrer,/d’altres des de la Creu de Castalla/i encara uns altres ves a saber d’on:/una processó de lectors, mestres,/lletraferits, tots valorians de mena,/que com lluernes en la nit d’estiu/van, a les palpentes, serra amunt.//Entre carrascars, pinars i ginebrars,/pel país de Cassana i Planisses/tot cercant el cim de l’Alt de Guisop./Un petit paradís entre comarques,/l’Alacantí, el Vinalopó Mitjà i l’Alcoià,/un balcó del Maigmó, territori valorià/entre Castalla, Agost, Tibi i Petrer.//A les fosques hi ha qui reconeix veus,/la sorpresa després, en fer-se de dia./Des del cim estant, i tots plegats,/els valorians, dempeus o asseguts/i mirant vers l’orient, van copsant/les primeres clarors, i a trenc d’alba/contemplen com va llevant-se el sol./És llavors, que entre muixerangues,/cançons, poemes, escrits i parlaments,/que s’homenatja l’escriptor de Castalla,/en el natalici de l’autor de les Rondalles./I es fan brindis amb cava i herberet/i a cadascú se’ls hi apareixen animetes,/dimonis banyuts, ferrers, frares i velletes,/envejosos, gegants, pollastres, Nabet,/valents prínceps, patges, serenos i Peret./I per compensar l’estiuenca matinada,/ que a tots i a totes ha obert la gana,/els valorians amicalment esmorzaran:/xarrant, compartint projectes, recordant/aquell caçador de pèl i de paraules/i somniant que un altre país és possible:/lliure, amb dignitat, com l’Alba de Valor.//\nLA XIFRA. “393 valenciana van morir als camps de Mauthausen-Gusen” (Diari la Veu, 9-08.2019). Tot i que la xifra és encara provisional, el Butlletí Oficial de l’Estat (BOE) ha publicat el llistat de valencians i valencianes que van morir, entre els anys 1940-1945, en aquest camp d’extermini. Pel que respecta a tot l’estat, sembla que supera la xifra de 4.427. Cada vegada que sent la paraula Mauthausen em ve a la memòria l’alcoià Paco Aura, supervivent d’aquest mateix camp i que faltà en novembre de l’any passat. I recorde aquell 13 de maig del 2008 que vingué al nostre institut, al Pare Arques, a contar-los la vida als nostres alumnes. Una vida de pedra picada, farcida de vicissituds de tot tipus que impressionà a l’alumnat. Al pati del centre, per recordar la seua visita i el seu exemple, plantàrem un Ginkgo biloba, l’arbre supervivent d’Hiroshima, un tipus d’arbre que és tot un símbol d’esperança, com ho ha esdevingut Paco Aura. Aquests quatre versos són el meu petit record:\nUna aura de serenitat/ De ben jove defensant la República/però va vindre l’exili després,/una ignomínia, vergonya bèl·lica/deportat a Mauthausen com un pres.//Quina persecució diabòlica/aquells camps d’extermini fets exprés,/maleït Füher, quimera germànica/d’aquella bogeria hem aprés!//Supervivent d’aquell silenci injust/d’aquell aborronador holocaust,/ets com un pont entre la nit i el dia/com una llum que a tot arreu irradia./Un exemple de lluita i dignitat,/t’envolta una aura de serenitat.//\n28.02.2020 | 08:21\nCARTA: Puigdemont, Comín i Ponsatí demanen a Sassoli que investigui la trama de Cs i Betancor per a manipular l’eurocambra\nLes portades: ‘Escàndol a la JEC’ i ‘ERC acosta Sánchez a la meta del pressupost’\nJean-Marc Pujol: ‘Com a batlle de Perpinyà, rebre Puigdemont és un acte de solidaritat’\n28.02.2020 | 06:00\nLes diablesses de Barcelona reclamen la igualtat de les dones en el món del foc\nPresentació del Centenari de l’Orquestra Pau Casals a l’Auditori de Barcelona\nAbocador de Garraf: És urgent aturar dues pedreres (2)\nLA HISTÈRIA DE LES MASCARETES\nLES CARTES MARCADES\nDisculpes per la pobre activitat en aquesta web d'articles. Intentarem reforçar-nos les setmanes següents.\nNo ens ajupim una vegada i una altra als peus d'Espanya. Complim el Mandat: Edifiquem l'autoritat de la República Catalana Independent\nEduard Márquez: l'home que escriu (i 4).


Demà dijous, 9 de juny, a les 19.00 hores, a la seu del sindicat a Barcelona\nEl dia 9 de juny se celebra arreu del món el Dia Internacional dels Arxius. La Fundació Cipriano García, l’Arxiu Històric i la Fundació Pau i Solidaritat de CCOO de Catalunya, amb la col·laboració d’Arxivers sense Fronteres, se sumen a aquesta commemoració organitzant una trobada on es debatrà sobre “Dictadures i impunitat. Guatemala: arxius i drets humans”. L’acte tindrà lloc demà dijous, 9 de juny de 2016, a les 19.00 hores, a l’Speakers’ Corner de l’Espai Assemblea de la seu del sindicat (Via Laietana 16, soterrani, Barcelona).\nHi intervindran Fina Solà, arxivera i membre fundadora d’Arxivers sense Fronteres, coordinadora del projecte de recuperació del Archivo Histórico de la Policía Nacional de Guatemala (Procuradoría de Derechos Humanos), i Michela Albarello, directora de la Fundació Pau i Solidaritat de CCOO de Catalunya, i ho presentarà, Rosa Sans, directora de la Fundació Cipriano García-CCOO de Catalunya.\nD’altra banda, amb motiu d’aquest Dia Internacional i dins de la política de transparència del sindicat, també demà, 9 de juny, es farà una jornada de portes obertes a l’Arxiu de CCOO de Catalunya (Via Laietana,16, soterrani, Barcelona), amb visita guiada que girarà en torn als fons custodiats i l'accés als mateixos.


Espimsa demanarà reintegrar tots els imports sostrets indegudament\nDídac Nadal durant la roda de premsa.\nVan detectar irregularitats en les despeses de tres targetes, una d’elles corresponia a l’antic gerent\nActualitzada 09/12/2020 a les 21:27\nEl Consell d’Administració de l’Empresa Pública Mercats de Tarragona (Espimsa) ha aprovat aquest dimecres per majoria «exercir totes aquelles accions que en dret siguin oportunes per tal de reintegrar tots els imports que han estat deduïts de l’empresa i exercir totes aquelles accions necessàries per reajustar on correspon les categories professionals que s’havien donat sense fiscalització», ha anunciat el president d’Espimsa, Dídac Nadal. Ho ha fet en referència als fons gastats indegudament que van detectar entre els anys 2013 i 2019 per part de dos treballadors i l’antic gerent d’Espimsa, Isidre Prunor.\n«El Consell d’Administració ha fet un pas endavant i s’ha encoratjat a fer net de tot allò que podem trobar i depurar qualsevol responsabilitat i, en aquest sentit, estem contents», celebrava Nadal. Fins ara, tal com ha detallat el mateix president d’Espimsa, s’ha detectat un ús fraudulent en tres targetes, una d’elles a càrrec de l’antic gerent, les quals estaven destinades, especialment, en consums de combustible que «no es pot donar per justificat, ja que són de caràcter privat», segons ha expressat Dídac Nadal. A més, pel que fa a la targeta de l’antic gerent, també hi ha càrrecs de restauració. En total, segons ha apuntat Nadal, la xifra de les despeses de les targetes dels dos treballadors oscil·larien entre els 10.000 i els 12.000 euros en 5 anys, mentre que la de l’antic gerent seria superior, tot i que el president d’Espimsa no ha volgut concretar la xifra, encara que podria ser superior als 20.000 euros.\nPel que fa a les categories professionals dins l’empresa, el Consell d’Administració també ha trobat alguns increments salarials no reglamentaris produïts entre els anys 2013 i 2019, que també correspondrien a l’antic gerent i a dos treballadors, tot i que, en aquest cas, no han transcendit les xifres dels increments, ja que «hi ha més coses que s’haurien de descomptar dels increments per conèixer la xifra real». Per tot això, el Consell d’Administració d’Espimsa ha acordat avui, «seguint l’itinerari marcat pel Compliance, contractar advocats perquè ens plantegin les diferents vies que tenim, com ara la penal, la laboral o el tribunal de comptes». Nadal també ha anunciat que en el cas dels dos treballadors, es parlarà amb ells per conèixer de primera mà com va succeir tot i, «donar l’oportunitat de defensar-se», però també va avisar que, pel que fa al gerent, «exigirem que es retornin tots els diners que es van gastar per a l’interès privat».\n«No és una qüestió política»\nEl mateix president d’Espimsa, també ha deixat clar que aquest assumpte no té res a veure amb el PSC i que «s’ha de posar ordre a les empreses municipals de Tarragona, no és una qüestió política». «Aquest nou Consell d’Administració i tots els membres ens hem trobat això i ho vam sotmetre als Compliance, que és el que marca el codi ètic de les empreses municipals», ha argumentat Nadal.\nIsidre Prunor va ser el gerent d’Espimsa durant més de 25 anys i va ser acomiadat el passat octubre de l’any 2019. De fet, aquest va ser molt criticat l’any passat pel seu elevat sou, uns 140.000 euros, i per unes despeses en restauració que ja van sortir a la llum durant aquell any i que, ara, el Consell d’Administració d’Espimsa ha acabat confirmant amb el corresponent informe del Compliance. El Compliance és un grup d’advocats que cada empresa municipal ha de tenir per tal d’assegurar-se que s’estan complint amb la normativa establerta i, per tant, que no tornen a succeir irregularitats com els increments salarials o les despeses de les targetes de crèdit que ara es denuncien.\nComenta el contingut : Espimsa demanarà reintegrar tots els imports sostrets indegudament


cursos:curriculum:inf_pri:dpea:modul_2:practica_3 [Formació del professorat]\nSENTIMENTS, EMOCIONS I COMUNICACIÓ\nElements de l'alfabet visual i plàstic útils en i per a la comunicació\nHi ha un extens nombre d'autors que han representat en les seves obres els seus sentiments i les seves opinions.\nANÀLISI DE LA REPRESENTACIÓ D'UNA EXPRESSIÓ EMOCIONAL EXTREMA: UN CRIT\nEl Crit Edward Munch. En aquesta obra l'expressió dels sentiments i el tractament del color és contundent. Les pinzellades formen línies de composició que porten a un sol punt, el cap que crida. Les línies distorsionen les formes intentant donar forma al sentiment representat. Tot el quadre participa de l'angoixa i la inquietud d'aquest crit. El rostre està representat com el d'una caricatura: els ulls extremadament oberts i les galtes enfonsades com les d'una calavera. Els colors són purs i contrastats amb forta presència del gris i el negre. Com tots els artistes expressionistes, l'autor prescindí de la representació de la realitat i la bellesa a favor de posar l'accent en l'expressió…\nObserveu les diferències expressives d'una mateixa acció-emoció representada, en aquest cas en volum, per un altre autor Júlio González. Aquest bust és una de les figures més dramàtiques y expressives de l'autor, un símbol de la lluita per la llibertat. Ens mostra el rostre d'un dona senzilla, forta i humil, amb el mocador al cap, plena de força, de ràbia i de dolor per la situació d'angoixa que pateix. En representar-la amb la boca oberta la figura obté el grau màxim d'expressivitat. Per mitjà d'aquesta obra, l'autor ens transmet l'horror de la guerra, l'expressió tràgica del seu temps.\nAntonio Saura també va representar El Crit plàsticament. És especialment remarcable el tractament del traç: pel fet expressiu del personatge així i com per l'impacte visual. Podeu veure una figura humana amb les cames i braços oberts, el cap s'ha convertit en una boca que exhala un crit. El crit està representat per l'expressió de la mandíbula però també en la forma de pintar. El goteig i el traç, gruixut i contundent, surten amb força de les diferents parts del cos: mans, peus, ventre i cap. El color blanc i gris emfatitza l'aspecte més existencial d'aquesta expressió de dolor, d'una banda simplificant-lo, de l'altra, recaltant-lo. El personatge està clarament traspassat per un dolor insuportable.\nEl Paso: Diferències expressives\nActivitat: Representació gràfica d'un sentiment o una emoció\n1. Visualitzeu el vídeo guanyador de la Berlinale de 2007.\n2. Responeu a les preguntes:\nQuina emoció creieu que els autors pretenen generar en l'espectador?\nEn què us baseseu en fer aquesta afirmació?\n3. Escolliu un element o un moment concret del vídeo on s'expressi una emoció concreta. Justifiqueu la vostra elecció.\n5. Amb l'ajuda d'un programa de dibuix, representeu gràficament l'emoció escollida.\nDESCÀRREGA DE PROGRAMARI LLIURE


CRUÏLLA: Ha mort Josep Iborra\nPublicat per Josep Alandete a 0:46\nLes obres de Josep Iborra que podem nombrar poden ser entre tantes ''Inflexions'' o ''Breviari d'un bizantí''\n7 de març de 2011, a les 22:09\nJosep Iborra va aportar molt a la cultura valenciana i catalana. Va ser assagista, narrador, escriptor, professor... Però sobretot volia potenciar i divulgar la " seua " cultura. No va publicar moltes obres però en aquestes demostra la influència de Joan Fuster com per exemple: "Inflexions " ( 2005 )\n" Breviari d' un bizanti" ( 2007)\n10 de març de 2011, a les 17:29\nL'any 2005 publica el llibre d'assaig Inflexions, pel qual rep diversos premis: el de la Mancomunitat de la Ribera Alta, 2004; el de l'Institut Interuniversitari de València, 2005; i el Premi de la Crítica de l'AELC del País Valencià, 2005.\n24 de març de 2011, a les 11:06


els raves per les fulles: I volta la burra al blat ..\nEl president de la Generalitat, Carles Puigdemont; el vicepresident, Oriol Junqueras, i el conseller d'Afers Exteriors, Raül Romeva, viatjaran a Madrid i defensaran el referèndum d'independència de Catalunya en una conferència el dilluns 22 de maig a l'Auditori Caixa de Música de Madrid cedit generosament per l'alcaldessa Manuela Carmena .\nSota el títol «Un referèndum per a Catalunya. Invitació a un acord democràtic », Puigdemont farà una última oferta al Govern espanyol per negociar un referèndum i, si no hi ha resposta, s'activarà llavors la fase unilateral, la resposta ja la té des de fa temps, el govern de Rajoy no pensa negociar el referemdum que ha estat denegat pel Tribunañ Constitucional en successives ocasions\nPuigdemont havia demanat al març per carta al president del Senat, Pío García-Escudero, pronunciar una conferència sobre el referèndum en l'Antic Saló de Sessions de la Cambra: se li va oferir la possibilitat de fer-ho però en la Comissió General de Comunitats Autònomes, i el president català ho va rebutjar. Puigdemont farà allà la seva última oferta a Rajoy, tres dies després que el «Pacte Nacional pel Referèndum» acabi els seus treballs de recollida de suports a favor d'aquesta consulta.\nUn cop més aquesta setmana, el ple del Tribunal Constitucional ha anul·lat per unanimitat el decret pel qual la Generalitat de Catalunya va crear l'anomenat Comissionat per a la Transició Nacional, la norma que planificava la desconnexió de la comunitat autònoma de la resta d'Espanya. En concret, els 12 magistrats rebutgen en bloc el decret 16/2015, de 24 de febrer, que va crear el citat comissionat per tal d'establir les bases perquè el Govern posés en marxa les mesures i infraestructures estratègiques destinades a anar separant-se del país i conformar un Estat independent.\nEl Tribunal Constitucional no vol deixar el més mínim escletxa per la qual es pugui colar la Generalitat per salvar el referèndum. Els magistrats han anul·lat aquest dimecres per unanimitat part de la llei de consultes populars que va aprovar el tripartit el 2010, una norma que supeditava qualsevol convocatòria a l'autorització per part de l'Executiu central, i que va ser recorreguda pel Govern de José Luis Rodríguez Zapatero . Segons la sentència, tota la part del text que fa a la convocatòria d'un referèndum d'àmbit autonòmic és inconstitucional i, per tant, nul·la.\nAtès que aquest Tribunal pot considerar delicte no només els actes institucionals comesos en aquest sentit, sinó la col·laboració en els mateixos caldrà valorar el paper que desenvolupa en aquesta conferència, ja que el local cedit per l'Ajuntament de Madrid s'ha denegat en diverses ocasions de cadenes degudament registrades en aquest municipi Sembla un va desafiar de Carmena sabent possibles repercussions legals.\nLa Generalitat disposa d'un local d'unes dimensions semblants a Madrid que podrien utilitzar sense cap cost, fet que es pot deduir com un acte de propaganda dirigit cap a la parròquia i una nova provocació per veure si el govern de Rajoy comet algun error que permeti il·lusionar de nou a les hosts independentistes.\nPublicado por veintidos3 en 3:25


Bellaguarda adjudica l'obrador per a vuit pobles que obrirà el juny del 2020\nSerà un taller compartit per elaborar productes alimentaris de proximitat\n© La sala polivalent que acollirà l'obrador comunitari.\nL’ajuntament de Bellaguarda ha adjudicat la construcció de l’obrador agroalimentari que donarà servei a vuit pobles de les Garrigues. Emprenedors d’aquesta localitat, Bovera, Granyena, el Soleràs, els Torms, Juncosa, el Cogul i la Granadella podran elaborar productes d’alimentació amb matèries primeres de proximitat a partir del juny de l’any que ve.\nSegons l’alcalde de Bellaguarda, Jaume Masip, l’obrador ha d’entrar en funcionament a mitjans del 2020 ja que és la data límit per finalitzar les obres i no perdre la subvenció de la Unió Europea a través dels fons Feder de més de 63.000 euros. Els implicats també han sol·licitat ajuts a la Diputació.\nBellaguarda, Bovera, Granyena, Juncosa, els Torms, el Soleràs, el Cogul i la Granadella\nCinc firmes van optar a executar les obres que finalment faran Contralsa: Construcciones y Transportes d’Albalat, que farà l’obra civil; i Comercial Binéfar, que s’encarregarà de la maquinària. La inversió ascendeix a més de 108.000 euros. Serà un taller per experimentar amb productes de proximitat com olives i ametlles, entre d’altres, a fi de fabricar derivats que puguin comercialitzar-se. Estarà ubicat a la planta baixa de la sala polivalent de Bellaguarda. Els municipis implicats, en col·laboració amb el consell, busquen donar suport a les persones que veuen en la transformació d’aliments a la zona una manera de generar riquesa.\nSuport dels plens i jornades tècniques sobre com utilitzar-lo\nTots els ajuntaments han donat llum verda al projecte en els seus respectius plens i també s’han dut a terme jornades per incentivar l’ús del taller. Una vegada construït s’habilitaran horaris, ja que es tracta d’un espai compartit, per la qual cosa caldrà estipular els dies en què els emprenedors puguin utilitzar l’obrador, de manera que puguin adaptar-se tots els que optin a ocupar-lo sense problemes.


TARRAGONA, 80 ANYS DE PESSEBRE\ncartago el Dj Gen 01, 2009 4:25 pm\nAra que estic mes tranquil puc fer-vos arribar el que hagués tingut que fer fa un mes.\nEl itinerari idoni per poder visitar totes les exposicions que tenim col•locades a\nTarragona en motiu del nostre 80 ANIVERSARI.\nprimer visitar la Mostra de pessebres de la Mediterrània, i ha fàcil aparcament i quan sortiu anar al Palau de la Diputació, que hi ha la exposició de " 200 anys de figures de pessebre " en aquesta zona es també fàcil el aparcament, deixeu el cotxe ja definitivament aparcat, dons la resta de exposicions estan correlatives i molt a prop la una de l'altre.\nL’ordre es el següent\nI Mostra de Pessebres de la Mediterrània. Tinglado Nº 4, Moll de Costa\n200 Anys de figures de Pessebre, Palau de la Diputració, Passeig de Sant Antoni\nDiorames d’Antoni Sans, Casa Canals, Carrer Granada\nPessebre Xiquets de Tarragona, Carrer Santa Anna\nXII Biennal del Pessebre Català, Pretori Romà - Volta del Circ, Pl. Del Rei\nMonogràfica de Daniel José Pons, Local Social, Carrer Girona\nAntològica de l’Associació Pessebrista de Tarragona, Casa Castellarnau, Carrer Cavallers\nMonumental de la Catedral, Pla de la Seu\nA LA PÀGINA WEB DE LA FEDERACIÓ CATALANA DE PESSEBRISTES HI TROBAREU L'HORARI I EL PLANELL\nOs recordo en meu Nº de telèfon 609 822 230\nRe: TARRAGONA, 80 ANYS DE PESSEBRE\ncartago el Dl Gen 05, 2009 8:34 pm\nVeig 20 visites en aquest tema, la gent de L’Associació Pessebrista de Tarragonba agrairia que els que heu visitat alguna de les nostres 8 exposicions en donéssiu el vostre pare, tant si es positiu com si es negatiu , dons de les critiques en on s’aprèn a no cometre els mateixos errors, tan nosaltres com tots els que vulguin muntar futures exposicions.\nTot aixó, no és perqué ens feu la pilota , es per apendren més, de les críticas bones o dolentes, sempre s'hen aprén. .\nEditat per darrera vegada per cartago el Dt Feb 03, 2009 6:13 pm, editat 1 cop en total\nvisita als pessebres de Tarragona\nCarme Orfila Aguiló el Dt Gen 06, 2009 11:44 pm\nHola Carles! soc una de les mallorquines que us visitarem aquest passat cap de setmana. Des d´aquí vull fer pública la meva enhorabona per l´organització de la mostra que heu preparat, i també per la magnífica acollida que ens féreu, ens ho passarem molt bé, vérem totes les exposicions i disfrutarem de la vostra companyia. Ho puc qualificar tot com un 10 ( i que consti que no és per donar-vos sabó) és la pura veritat. Moltes gràcies per tot, una abraçada i fins a l´octubre a Mallorca.\nCarme Orfila Aguiló\nData d'inscripció : 15/10/2008\nHEM VISITAT LES EXPOSICIONS\nALBERT CATALA el Dl Gen 26, 2009 10:25 pm\nEl passat dissabte 24 de gener l'Associació AMICS DEL PESSEBRE DEL BAIX EMPORDÀ vàrem visitar les exposicions. Cal dir que ens vàrem quedar gratament sorpresos principalment per tres motius:\n- Per l'acurat muntatge realitzat per l'Associació de Tarragona en les exposicions que vàrem visitar (que son totes).\n- Per la quantitat i qualitat dels diorames exposats, els de la pròpia Associació de Tarragona, tots els de la Biennal i de la Mostra de la Mediterrània, també l'acurat muntatge de l'exposició de figures i dels diorames Bíblics.\n- I per últim, agrair l'excelent rebuda que vàrem tenir, en especial de l'amic Carles Tarragó.\nDe tornada a Mont-ras, molts socis em van manifestar aquesta satisfacció que faig extensiva a tots.\nUna vegada més, en nom de la nostra associació, gràcies a l'Associació de Tarragona i a totes les associacions que han aportat els diorames.


Taller intensiu de ball per a teatre musical — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Taller intensiu de ball per a teatre musical\nTaller de cant 2012\nLa sala-gimnàs del Poliesportiu de la Seu acollirà aquest mes vinent un taller intensiu de ball per a teatre musical, impartit per Montse Garriga. Les classes seran els dies 3, 4, 10, 11, 17 i 18 de maig, de 2/4 de 9 a les 10 de la nit.\nEl curs va adreçat a majors de 14 anys i costa 35 €. És obert a tothom i no és necessari tenir experiència en ball ni en interpretació. L'organització és a càrrec de l'associació d'arts escèniques El Replà, amb la col·laboració del Servei Municipal d'Esports.\nLa inscripció, oberta fins al 3 de maig, es pot fer al correu elrepla.artsesceniques@gmail.com, indicant nom, any de naixement i número de telèfon.\nEl nou taller es fa després de l’èxit obtingut amb el taller de cant. Continua així el projecte d’introduir el teatre musical a la Seu i comarca.


Les falleres majors de Dénia assisteixen a la proclamació de les falleres majors d’Elda – Noticies en Valencià de València Castelló i Alacant\n1 agosto, 2017 vlcseo 350 Views 0 Comments\nLes falleres majors de Dénia, Melani Ivars i Carla Vinaroz, van assistir el cap de setmana passat a la presentació de les màximes representants de les festes d’Elda.\nLa xiqueta Elia Bernabéu i la senyoreta Andrea Martínez, junt amb les seues dames d’honor, van viure una nit màgica en el Teatre Castelar del municipi alacantí.\nLes màximes representants denieres van acudir acompanyades pel vicepresident Vicent Ivars a aquesta emotiva cita, en la qual també van participar representants d’altres municipis de la Comunitat i de Múrcia.\nOfrena de Sant Vicent del Raspeig\nNo ha sigut l’única eixida de les falles de Dénia en els últims dies. El passat 22 de juliol, Carla Vinaroz, acompanyada per part de les corts d’honor, va participar en l’ofrena de flors de Sant Vicent del Raspeig.\n← Cabanes aprova en ple la donació del Castell i el poblat de Miravet\nPonce: “La Central Nuclear de Cofrents ha de ser la següent en ser tancada seguint l’exemple de Garoña” →\nProcessó del Corpus Christi de València 2017\nLa biblioteca dels Corts, un tresor encara per descobrir\nCarles Mulet: "És el primer pas d'un ambiciós projecte en el qual tenim la sort de comptar amb el suport


L’AFA de l’IES Alexandre Satorras està oberta a tots els pares i mares de l’institut i a qualsevol alumne major d’edat que actuï en el seu propi nom i representació. La Junta de l’AFA és l’òrgan de treball de l'Institut Alexandre Satorras obert a totes les mares i pares que formin part de la comunitat escolar.\nL'AFA té previst de poder-se reunir un cop cada més per a tractar tots els aquells temes que interessin i afectin a les i els alumnes, al professorat i a tot allò que estigui al seu entorn. Dins de l'organització de l'AFA s'hi establiran unes Comissions de Treball, amb una/un representant per, d'aquesta manera segmentar les tasques a fer i poder ampliar l'abast de la feina. Aquestes Comissions de Treball són obertes a totes aquelles persones que s'hi vulguin adherir sense que la seva pertinença impliqui haver de ser membre de la Junta de l'AFA.\nEn les reunions programades de l'AFA a part dels temes a tractar en l'Ordre del Dia ,es posaran en comú les diferents tasques i projectes que porta a terme cada Comissió de Treball, es debatran els temes a resoldre que tenen a veure amb les comissions i s'atendran els dubtes, consultes i suggeriment que ens faci arribar qualsevol membre de l’AFA.\nPer poder ser membre de l’AFA i gaudir de tots els seus serveis cal estar al corrent de la quota anual.\nAquest curs 2021-2022, el rebut de l'AFA es donarà juntament amb el rebut de despeses del material que dona l'institut.


Domaine de Pratulo Cleden-Poher França - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Cleden-Poher.\nPratulo Cleden Poher, Cleden-Poher, Cleden-Poher, França, 29270 - Excepcional ubicació - Veure al mapa\nMés informació sobre Domaine de Pratulo\nAl visitar Cleden-Poher, vosté es sentirà com a casa a Domaine de Pratulo, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Cleden-Poher. Els clients de l'hotel poden gaudir de instal.lacions de barbacoa, caixa forta.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb balcó/terrassa, aparell de televisió LCD/pantalla de plasma, TV satèl•lit/cable, cuina americana, nevera a cada habitació. L'hotel ofereix instal.lacions fantàstiques, incloses pesca, pistes de tennis, billar, ping pong, per ajudar-vos a relaxar després d'un carregat dia a la ciutat. Domaine de Pratulo és la vostra destinació si buscau allotjament de qualitat a Cleden-Poher.\nCal que informeu el Domaine de Pratulo de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.\nAllotjaments a Cleden-Poher\nDescompte a Domaine de Pratulo


El projecte xarxanet.org apareix a Ràdio Ateneu del Clot\nEl passat divendres 9 de gener Xarxanet es va donar a conèixer al programa "Entitats s'escriu amb A" de Ràdio Ateneu del Clot de la mà del seu director, Joan Cuevas.\nJoan Cuevas, director de xarxanet.org, va donar veu a aquest projecte el passat dia 9 de gener al programa "Entitats s'escriu amb A", de la Federació d'Ateneus de Catalunya, a Ràdio Ateneu del Clot en un programa dirigit per Laura Casas, responsable de comunicació de la Federació d'Ateneus de Catalunya.\nEn l'entrevista es va explicar el projecte de Xarxanet, nascut fa més de 10 anys (al 2003) en el moment de més explosió de les pàgines web sota la necessitat d'obrir un espai dirigit a les entitats i les associacions perquè fessin xarxa i així enfortir el tercer sector d'arreu de Catalunya.\nAmb aquest objectiu va veure la llum i amb aquest objectiu segueix encara en vida, així ho ha remarcat el seu director.\nJoan Cuevas també va assenyalar que el portal està coordinat per 13 entitats promotores que publiquen continguts regularment i per més de 200 entitats col·laboradores que poden publicar informacions referents a la seva entitat. Per tant Xarxanet és fruit del treball conjunt de moltes persones.\nAquestes 13 entitats es reuneixen de forma virtual cada dilluns mitjançant videoconferència per coordinar i parlar sobre els propers continguts que apareixeran a la pàgina.\nCuevas va recalcar que els continguts de Xarxanet busquen ser clars, entenedors i directes per tal d'apropar-se al lector i assessorar i resoldre els dubtes que sorgeixin en les entitats pel que fa a la seva gestió i funcionament. En la línia d'aquesta finalitat també va recordar que Xarxanet conté una secció anomenada "Finançament" on s'hi agrupen totes les convocatòries, premis, subvencions, concursos als quals les entitats es poden presentar per aconseguir finançament.\nFinalment també va parlar de la Campanya de la "X" vermella a Facebook i Twitter que circula per les entitats per tal de fer-les protagonistes, donar-les a conèixer i fomentar l'ús de les xarxes socials entre elles.\nPodeu reescoltar el podcast del programa.\nRàdio Ateneu del Clot, Joan Cuevas\nCom lluitar contra l’absentisme escolar? Imaginem-nos que al nostre país hi ha un percentatge d’absentisme escolar galopant.


Malaltia de Stargardt | Institut de la Màcula\nMalaltia de Stargardt 22/03/2013\nLa malaltia de Stargardt és una degeneració precoç de la retina de causa genètica. La màcula, la part de la retina responsable de la visió central (la visió que emprem per a llegir, per a mirar la televisió o per a reconèixer cares), queda afectada primàriament per aquesta malaltia.\nÉs la variant més comuna de degeneració macular juvenil heretada, amb una prevalença estimada d’entre 1 per 8.000 i 1 per 10.000.\nQuan és més freqüent l’aparició de la malaltia de Stargardt?\nNormalment, es diagnostica en persones menors de vint anys, tot i que la pèrdua de visió potser no és patent fins a la tercera o la quarta dècada de vida.\nLa malaltia de Stargardt és una malaltia genètica. Aproximadament, el 90 % dels casos es transmeten de manera autosòmica recessiva. Això significa que, perquè una persona tingui aquesta malaltia, els dos progenitors han de tenir el gen afectat. En aquest cas, la possibilitat de tenir un fill afectat és del 25 %.\nEn ser un gen recessiu, potser no hi ha història familiar de la malaltia de Stargardt, de manera que els pares són portadors del gen però no manifesten la malaltia.\nEls símptomes relacionats amb la malaltia de Stargardt se solen desenvolupar gradualment. Els infants o els adolescents es queixen que els resulta difícil llegir i progressivament van notant zones grises o negres (sense visió) al centre del camp visual. La pèrdua de visió és progressiva i variable segons els pacients. Pot comportar pèrdua molt greu de visió.\nLa gran majoria de pacients no perden la visió perifèrica i la nocturna, però en els estadis tardans de la malaltia la visió dels colors també en resulta afectada.\nÉs indispensable un examen oftalmològic complet que inclogui les proves següents: una retinografia, una autofluorescència, una tomografia de coherència òptica i, en certs casos, una microperimetria i una campimetria visual.\nActualment, no hi ha cap tractament per a aquestes patologies, encara que la recerca duta a terme arreu del món és molt intensa i esperançadora. En aquesta línia, l’Institut de la Màcula ha posat en marxa un assaig pioner de col·laboració internacional per provar un nou fàrmac que contribueixi a frenar l'avanç de la malaltia de Stargardt (STGD). Malgrat que la fase de reclutament ja ha finalitzat, si està interessat en tenir més informació, pot fer clic aquí.\nA més, l'Institut col·labora estretament amb la Barcelona Macula Foundation: Research for Vision, fundació dedicada exclusivament a la recerca de malalties de la retina que causen ceguesa, entre les quals la malaltia de Stargardt és un focus d’interès prioritari. Aquesta col·laboració té com a objectiu trobar solucions i tractaments per a les malalties que encara són incurables i que causen ceguesa.\nEn qualsevol cas, els pacients amb aquesta malaltia han d’evitar suplements amb vitamina A i és recomanable que facin servir ulleres amb protecció ultraviolada.\n10/05/2018. Assaig clínic OPH2005: Eficàcia i seguretat de Zimura en el tractament de la malaltia de Stargardt


SOLISTES DE LA CAMERATA432: ‘’ÉS IMPORTANT MANTENIR UN ALT GRAU D'EXCEL•LÈNCIA EN LES OPORTUNITATS DALT DE L’ESCENARI’’\nCicle de Tardor 2020\n36è Cicle de Concerts d'Estiu\nCicle de Tardor 2019\nACTUALITAT > Entrevistes\nEls Solistes de la Camerata432 ofereixen una versió poc habitual de les ‘Variacions Goldberg’ de Bach, arranjades per a trio de cordes per Dmitry Sitkovetsky. El grup actuarà a l'església de Calella el dia 22 a les 18.00h\nQuè fan tres joves com vosaltres interpretant música clàssica?\nEns dediquem professionalment al món de la música clàssica per gaudir fent el millor que sabem fer, que és tocar un instrument.\nCom van sorgir la Camerata432 i l’Ensemble?\nLa Camerata432 va néixer el 2009 sota el nom de Camerata de la Schubertíada, com a resposta a una necessitat molt concreta: tocar amb regularitat el repertori orquestral i operístic de Franz Schubert en el marc del festival de la Schubertíada a Vilabertran. Vist l'èxit artístic assolit, vam decidir canviar el nom de la formació per ampliar la nostra activitat i el repertori, mantenint-nos com a orquestra resident de la Schubertíada a Vilabertran. L'Ensemble dels Solistes de la Camerata432 és un resultat més de la nostra filosofia, que es basa en concebre la Camerata432 des de la perspectiva de la música de cambra, i per això considerem molt important que els músics de la Camerata432 facin concerts de música de cambra entre ells.\nÉs una realitat que el nivell dels intèrprets del nostre país ha augmentat molt en els últims anys, però la crisi econòmica i l'augment de l'IVA han posat el sector cultural en una situació crítica, ja que dificulta que el talent musical del país pugui trobar les sortides necessàries i que molts músics es vegin obligats a buscar sortides professionals fora de les nostres fronteres.\nEntenem la música clàssica des d'una perspectiva global, i és per això que preferim la combinació de les diferents vessants per tal de trobar un equilibri perfecte dins el nostre dia a dia professional.\nEls concursos són importants durant els últims anys de formació ja que permeten donar a conèixer músics joves i que aquests iniciïn la seva trajectòria professional, especialment quan el premi es basa en oferir concerts, com és el cas del Concurs Permanent de Joventuts Musicals d'Espanya, però no és l'única via per arribar a la professionalització. En la nostra opinió, el més important és mantenir un alt grau d'excel·lència en cada una de les oportunitats que tens dalt d'un escenari.\nL'activitat de Joventuts Musicals és absolutament indispensable dins el panorama musical tant a nivell local com nacional ja que és l'únic moviment que aposta per oferir possibilitats als músics joves que seran protagonistes de l'escena musical en el futur i nodreix l'activitat musical de moltes poblacions a través de l'activitat de les entitats locals. El fet que molts músics consolidats i formacions de referència a nivell europeu hagin tingut els seus inicis a Joventuts Musicals certifica i dignifica el treball que es fa des de Joventuts Musicals.\nCom és que heu decidit interpretar la mítica obra de Bach en versió per a corda?\nLa qualitat musical de les Variacions Goldberg de J.S. Bach és la principal raó però no és l'única. La versió que oferim per a trio de corda permet conèixer i entendre aquesta obra des d'una perspectiva molt interessant.\nEn aquests moments, la nostra prioritat és consolidar l'activitat musical de la Camerata432 com un referent musical, cosa que no és una tasca fàcil en aquests moments de crisi, però que fem amb molta il·lusió. A la nostra web www.camerata432.com podreu trobar tota la informació sobre el nostre plantejament i els reptes musicals que ens proposem.\n18/11/2016 COSMOS QUARTET: “VOLEM DESCOBRIR L’EXTENS REPERTORI QUE TÉ EL QUARTET DE CORDA’’\n05/05/2016 MARIA MIRÓ: ‘‘M’AGRADA MIRAR EL PÚBLIC I VEURE LES SEVES REACCIONS’’\n20/03/2015 JOAN VIDAL: ‘‘SI LA MÚSICA ÉS HONESTA I ESTÀ BEN TOCADA SEMPRE CONNECTA AMB LA GENT’’\n27/11/2014 DARÍO BARROSO: ‘‘COM MÉS ESTILS PUGUI ENTENDRE I TOCAR UN MÚSIC, MÉS GAUDIRÀ I FARÀ GAUDIR ELS ALTRES\n18/10/2014 Entrevista a Sara Cubarsi


Registrar dominis .คอม - Entorno Digital\nRegistre de dominis .คอม\nDominis | Dominis | Extensions de dominis | .คอม\nRequeriments de dominis .คอม\n- Amb la compra del teu domini .คอม pots seleccionar els nostres serveis de DNS per l'activació del teu domini ".คอม".\n- Entorno posa a la teva disposició amb el registre del domini .คอม una àmplia gamma de serveis de hosting, servidors virtuals i certificats SSL.\n- Si estàs interessat en la recuperació o vigilància d'un domini .คอม pots veure la nostra secció de serveis corporatius.\n- Al comprar el domini web amb l'extensió .คอม podem ajudar-te en el teu projecte de presència a internet amb aplicacions opensource tipus Wordpress, Drupal, etc. o projectes a mida allotjats en el teu domini web .คอม\nPer registrar dominis genèrics .คอม has de completar el formulari de registre on-line.\nEls dominis .คอม es poden contractat entre 1 i 10 anys.\nPer renovar dominis .คอม aquests han d’estar en període de renovació i es poden renovar entre 1 i 9 anys.\nEls dominis .คอม també admeten renovació anticipada.\nPer a transferir dominis .คอม és necessari:\nAl transferir dominis .คอม aquests es renoven per un any més a partir de la data d'expiració. El procés té una durada máxima de 5 dies.\nNomés podem fer un canvi de titular d'un domini .คอม si Entorno Digital és el Registrador acreditat. Si no és així, el primer que hem de fer és transferir-lo a Entorno Digital.\nEl canvi de titular de .คอม té un cost de 50 euros (preus sense IVA) .\nPots modificar els contactes i servidors de DNS dels teus dominis .คอม a través del teu panell de control, al que pots accedir des de l‘apartat “USUARI REGISTRAT” del nostre web.\nTarifa de dominis .คอม\nSi gestiones varis dominis .คอม o altres dominis territorials posa't en contacte amb nosaltres per conèixer els nostres descomptes per volum.\nSi necessites qualsevol aclariment per registrar dominis .คอม o contractar un servei de hosting posa't en contacte amb nosaltres.


El president del Govern, José Ramón Bauzà, inaugura “El Bosc encantat” i “ La casa taller”, un projecte de l’associació Na Marga Somriu per fer més càlida i acollidora la planta d’oncopediatria | Hospital Universitari Son Espases\ncondicionada per afavorir els jocs dels infants ingressats, i una terrassa convertida en un “bosc encantat” amb figures infantils representatives de la flora i la fauna de les muntanyes de les Illes.\nEl president del Govern, José Ramón Bauzá, i el conseller de Salut, Martí Sansaloni, han inaugurat el projecte de l’associació Na Marga Somriu a la planta d’oncopediatria de l’Hospital Universitari Son Espases. El projecte és una iniciativa en memòria de la periodista Marga Canyelles Negre, mitjançant la qual s’ha decorat aquesta planta hospitalària creant l’espai “El Bosc encantat” i “La casa taller” amb l’objectiu de fer més càlida i acollidora aquesta àrea del centre sanitari.\nA l’acte d’inauguració han assistit també el director general del Servei de Salut, Miquel Tomàs; la regidora de l’Àrea de Salut i Consum de l’Ajuntament de Palma, Rosa Llobera, i el gerent de l’Hospital Universitari Son Espases, Víctor Ribot. També hi han estat presents els membres de l’associació Na Marga Somriu, així com els responsables i professionals de l’Àrea de Pediatria de l’Hospital Universitari Son Espases.\nDurant la visita a les noves àrees decorades de la planta d’oncologia pediàtrica el president Bauzá ha descobert una placa commemorativa en memòria de Marga Canyelles en presència dels seus familiars, que posteriorment han repartit regals als nins ingressats a l’hospital.\n“El Bosc encantat” i “La casa taller” representen la primera iniciativa de l’associació Na Marga Somriu en coordinació amb els professionals de l’hospital i que consisteix en la decoració d’una sala de jocs totalment renovada i condicionada per afavorir els jocs dels infants ingressats ¾la casa taller¾ i una terrassa convertida en un “bosc encantat” amb figures infantils representatives de la flora i la fauna de les muntanyes de les Illes.\nUna terrassa convertida en bosc encantat\nA partir d’un mobiliari tematitzat amb vuit figures que introdueixen elements paisatgístics de la fauna autòctona de les Illes ¾entre d’altres, un caragol, una granota, un esclata-sang, dues sargantanes i diverses flors¾ s’ha representat un bosc encantat. Els nous elements decoratius ocupen bona part dels 57 m² de la superfície de la terrassa de la planta d’oncopediatria de l’Hospital.\nUna sala de famílies convertida en casa taller\nLa casa taller està ubicada a la sala de famílies i disposa de mobiliari infantil, jocs i nou tallers creatius orientats a estimular la imaginació dels infants ingressats i al descans dels pares i familiars que els acompanyen. Els tallers han estat creats pels alumnes de segon d’Educació Infantil del Centre d’Educació Superior Alberta Giménez, amb l’objectiu que els pacients ingressats puguin evadir-se, divertir-se i aprendre.\nEl projecte de Na Marga Somriu en col·laboració amb la Sonrisa Médica farà també possible que la zeladora Caragola pugui visitar els infants de la planta d’oncopediatria i fer-los somriure amb els seus jocs i trucs de màgia.


Btt Argentona: Dia de la Festa de.....bé deixe-m'ho en festiu i corriols!!!\nDia de la Festa de.....bé deixe-m'ho en festiu i corriols!!!\nAquesta setmana tenim un dia més festiu.\nDijous, els aragonesos celebren el dia de “Nuestra Señora del Pilar” on milers de persones, algunes amb els seus vestits típics, aprofiten per fer una ofrena floral a la verge que es troba situada al bell mig d’una plaça....\n... mentrestant a Madrid se celebra el que a l’edició digital de El Mundo anomenen “El día de la Hispanidad, fiesta Nacional, día de la Patria, fiesta de una sola España”. Collons costa fins i tot escriure-ho!!! .... on milers de persones, també algunes amb els seus uniformes militars, aprofiten per sortir a passejar una estona pels carrers de Madrid, i on fins i tot els més rurals aprofiten per passejar una cabra.\nAquí, com la nostra verge no és diu Pilar, i tampoc tenim cabra que passejar, aprofitem que és festiu i per no avorrir-nos, alguns sortirem a fer una mica de btt, que potser no serà mala opció.\nEns trobem a la Plaça Nova en Pepe C, Oscar E, Josep, Tino LL i Salva B.\nAvui en Josep i l’Oscar faran de líders i com casi sempre sortim cap a l’Agility, i riera amunt rodant tranquil·lament en direcció a la Riera de Riudemeia.\nEnfilarem la primera pujada de la sortida pujant cap a Can Roviró, on trenquem a l’esquerra agafant el corriol de pujada que en principi puja cap als Galzerans, però aquesta no és la intenció d’avui.\nUn centenar de metres de pujada i entrem en corriol a la dreta que no solem fer casi mai i que ens tornarà a portar a la pista de pujada tot passat Can Roviró.\nPugem un tram de la pista per de seguida agafar el corriol que vam fer a la Repicacorriols i que ens porta a enllaçar amb el corriol de la Mercé i a l’igual que vam fer a la nostra cursa no baixarem pel corriol, sinó que ho farem pel Fondo de la Gallega o com el coneixem més comunament, el Torrent de la Montse. La baixada continua necessitant atenció en algun dels seus trams sobretot per la presència de força pedra solta que et pot donar un ensurt en qualsevol moment.\nUn cop a baix, anirem resseguint una estona més el track de la cursa, així que ens tornarem a enfilar pujant cap a la Vía Romana de Parpers. Però avui no hi entrarem, ho deixarem per un altre dia.\nTrenquem a la dreta i seguim pujant cap a l’inici del corriol del Gas, però tampoc el farem ja que l’últim cop que ens hi vam endinsar tenia trams pràcticament tancats pels matolls.\nEstem tot just a sobre de l’entrada del Túnel de Parpers i llàstima de no haver fet una foto de la vista que s’hi té des d’aquest punt, encara que sigui de l’autopista. Doncs apa, tornem a trencar a la dreta i seguim pujant cap a la part de dalt del corriol del Koala.\nEls líders avui ens estan fent una ruta diferent i divertida, i quan pensem que potser baixar3em pel koala, ens porten de nou cap amunt per travessar la carretera de Parpers, on seguirem fent corriols que normalment fem de baixada i fins i tot algun que no hi solem passar casi mai i que ens van pujant cap a la part de sota del Pla de l’Espinal.\nUn cop a la pista, remuntem un tram en direcció al Pla de l’Espinal, on agafem corriol a l’esquerra abans d’arribar-hi i que anirem fent fins a baixar-nos al Coll de Parpers.\nTravessem la carretera i fem tram de pista que deixarem per anar cap al Pessebre, on ens tornem a endinsar en corriol de baixada que ens porta fins a l’entrada dels Galzerans.\nI ara que? Doncs apa, cap amunt, ens endinsem dins del corriol del Galzerans que fem de pujada fins a trencar a l’esquerra i fer el corriol alternatiu que ens porta fins a la pista del Citroen que travessem i continuem pel corriol que ens portarà a acabar pujant fins a sobre de Can Vinyamata.\nUn cop aquí, remuntem fins a la pista de la Pedrera, on ja posats entrarem a la dreta a fer uns quants metres més de corriol tot vorejant la pista fins a sortir a la part de dalt dels Galzerans.\nAra sí que es va fent tard i entrarem de nou al corriol dels Galzerans que farem sencer de baixada, mentre ens anem creuant amb algun altre grup de bicis que l’estan fent de pujada.\nContinuem baixant cap a Can Roviró, però posats a fer una ruta diferent, a mitja baixada deixem el sender ample i tornem a fer corriol de baixada, més trencat en els seus trams inicials amb el que s’ha d’anar amb compte i que ens enllaçarà amb el corriol arriba per sota a Can Roviró.\nJa només ens queda baixar fins a Riudemeia i tornada per la riera cap a Argentona per entaular-nos a esmorzar com ve sent ja un costum.\nAl final ens ha sortit una ruta d’uns 22 quilòmetres i 532 metres+, però el més important, una sortida divertida, amb força corriols i un recorregut força diferent al que estem acostumats a les sortides de dissabte.\nPublicado por Salvador B. en 12:56\nLa política ens porta 2 cops a la Bandera aquesta ...\nCap de setmana de btt i preparació de la Repicacor...\nDia de la Festa de.....bé deixe-m'ho en festiu i c...\nCorriols de Llavaneres 2017\nEscalfant cames per la Corriol de Llavaneres\nNocturna per acomiadar l'estiu


Llonganissa de l’Aragó Extra DO amb Safrà | Compro al Camp | Única!\nLa Llonganissa de l’Aragó Denominació d’Origen que oferim ha estat elaborat de forma artesana i a través de mètodes tradicionals. Una Llonganissa Extra que veu potenciat el seu sabor i aroma elaborada amb l’autèntic Safrà de Terol. Si ets amant del bon embotit, gaudeix-la com es mereix!\nContingut: una Llonganissa d'Aragó Extra Denominació d'Origen amb Safrà de Terol (240 g)\nLa Llonganissa de l’Aragó Extra s’obté de carn de porc magra curada. El procés de curació progressiu al qual es sotmet i la pròpia resistència d’aquesta carn permet minimitzar l’ús d’additius i conservants per al seu envasat. Es tracta d’un dels embotits millor reconeguts a nivell nacional i amb grans expectatives fora de les nostres fronteres. Sens dubte, el seu sabor i olor és excepcional juntament a una de les espècies més cotitzades del món, el Safrà.\nAquest embotit és un excel·lent acompanyant com a aperitiu o acompanyant petites porcions de tapes amb un bon vi o una bona cervesa artesana. No ho dubtis, fes-te amb aquesta Llonganissa!\nProteines 24,5 g\nLa Llonganissa de l’Aragó Extra la produeix La Manolica, una producció càrnica tradicional de Terol que elabora els embotits a través de mètodes 100% artesanals. El procés és individualitzat i durant aquest s’incorpora el Safrà com element capaç de potenciar el seu sabor i d’aromatitzar-la. Es tracta d’un dels productes únics elaborats amb l’autèntic Safrà de Terol que no et pots perdre. Prova’l, no et deixarà indiferent!\nEl productor de la Llonganissa de l’Aragó Extra DO amb Safrà és La Carrasca, un projecte de caràcter familiar que ha sabut créixer estimant l’artesania, mantenint la tradició i compromesos amb el territori.\nPot contenir derivats de la llet


Trobar Ric - Matadepera\nUna de les incorporacions a la graella de Matadepera Ràdio per a la temporada 2019/20 va ser Trobar ric, un programa que ens apropa a les múltiples i diverses branques de la nostra cultura. Cada dilluns, a partir de les 9 del vespre, hi ha una oportunitat d’acostar-nos a tot allò que no ens és proper o d’aprofundir en allò que més ens agrada. I tot amb entrevistes, esdeveniments, novetats… que ens permeten mantenir-nos actualitzats i vius dins la literatura, la cultura popular, la història o la música.\nEl programa és conduït per Francesc Alcaraz, un ésser humà que s’ha deixat seduir per totes les manifestacions que ens identifiquen com a societat i que condicionen el nostre model de vida.\nDilluns a les 21.00.


La persona apunyalada al control de la Diagonal és un veí de Vilafranca del Penedès\nLa víctima mortal va morir apunyalada, presumptament, a mans de l'autor material de l'atemptat terrorista de les Rambles de Barcelona\nEls Mossos investiguen si un altre individu el va assaltar, apunyalar i va saltar-se el control policial de la Diagonal amb el seu vehicle\nRamon Filella/ ACN Vilafranca del Penedès 18-08-2017 20:28 Lectures 16671\nL'home trobat mort aquest dijous a la tarda en un cotxe a Sant Just Desvern (Baix Llobregat) és un veí de Vilafranca del Penedès de 34 anys i era el propietari del turisme. L'home treballa en una important empresa del sector vitivinícola i era cooperant d'ONG, a més d'estar vinculat als castellers. De moment els Mossos encara no saben si l'home va ser apunyalat mortalment per algun altre individu vinculat als atemptats terroristes que s'hauria saltat el control dels Mossos a la Diagonal sortint de Barcelona i ferint una sergent del cos.\nSegons han avançat la Ser i 'La Vanguardia' i han confirmat els Mossos i fonts locals a l'ACN, es treballa amb la hipòtesi que almenys un individu, vinculat o no als atemptats, assaltés el veí de Vilafranca quan conduïa el seu Ford Focus per Barcelona. El va apunyalar mortalment i es va posar al volant. Cap a quarts de set de la tarda, a la Diagonal, gairebé sortint de la ciutat, es va saltar el control policial, ferint a la cama a una sergent dels Mossos. Pocs metres després, en el mateix control el cotxe va ser tirotejat per altres mossos.\nPocs quilòmetres després, davant l'edifici Walden de Sant Just, la policia va abordar el cotxe aturat, però el conductor havia fugit. Quan els Tedax van determinar que no hi havia explosius, l'únic que es va trobar al vehicle era el cos de l'home vilafranquí, Pau P., que els forenses van confirmar que va morir per arma blanca i no per arma de foc, com inicialment es pensava la policia.\nPau Pérez havia estat alumne del col.legi Sant Ramon i tenia vinculació amb diferents entitats vilafranquines. De petit va jugar a futbol a les categories inferiors de l'Atlètic Vilafranca malgrat que no va continuar després en el futbol amateur de l'entitat. El seu germà, Guille Pérez, va ser jugador del primer equip del Moja, club de Segona Catalana, fins fa dues temporades quan va abandonar la formació groga. Pau Pérez també havia col.laborat amb vàries ONGs de cooperació internacional fent tasques solidàries a països com Haití.\nLa notícia ha causat un gran impacte a la capital de l'Alt Penedès tant pel fet de ser una persona coneguda com per les circumstàncies que envolten el succés que, de confirmar-se en els extrems que s'han fet públics, seria molt dramàtic. Tot plegat ha col.locat Vilafranca del Penedès, sense voler-ho, en la primera pàgina de l'atemptat d'ahir a la capital catalana.\nForn diu que el mort a Sant Just va ser apunyalat\nInterceptat a Sant Just Desvern un conductor que ha atropellat una mossa en un control a la sortida per la Diagonal\nL'Ajuntament de Vilafranca lamenta profundament la mort del vilafranquí Pau Pérez, víctima de l’atemptat terrorista\nForn dóna per fet que Younes Abouyaaqoub conduïa la furgoneta de la Rambla i va fugir amb el cotxe de la Diagonal\nEl FC Vilafranca fa un sentit homenatge a Pau Pérez, assassinat al seu vehicle arran dels atemptats\n2Una parella de Vilanova ho deixa tot i emprèn l’aventura de viure en un veler\n3Un home de 65 anys mor en l'ensorrament del sostre d'una habitació en una casa de les Roquetes\n7Un conductor mort en un xoc entre dos turismes a la C-32 a Sant Pere de Ribes\n9Investiguen una baralla multitudinària ocorreguda de matinada davant l’Hospital Sant Camil\n10Torra ofereix el port de Vilanova per acollir l'Aquarius i "rescatar amb totes les garanties" els ocupants


Els MOOC arriben a les universitats catalanes | alexarabat\nEls MOOC arriben a les universitats catalanes\nDijous 10 de gener es va obrir la inscripció als 58 primers Mooc disponibles a la plataforma MiriadaX. Aquesta nova plataforma està dirigida al món iberoamericà amb una oferta de cursos massius oberts i online en castellà.\nAquesta comunitat, que engloba 1.232 universitats de 23 països iberoamericans amb prop de 14 milions d’estudiants i docents, arrenca amb el “I Premi MECD-Telefónica-Universia” que premiarà el millor curs MOOC que formi part de MiriadaX, un concurs que compta amb la presència de dues universitats catalanes: la Universitat de Girona i la Universitat Pompeu Fabra.\nSi busqueu a Google hi ha moltíssima informació al respecte i, si tenim en compte la definició de MOOC, podem dir que és un curs online obert i massiu. Això vol dir que es tracta de cursos online i gratuïts pensats per a la inscripció de nombrosos estudiants, i quan parlem de nombrosos no volem dir d’una aula amb 150 o 200 matriculats, sinó que 5.000 estudiants en un curs és una xifra prou normal.\nHarvard i el MIT presentaven al maig de 2012 el seu campus online amb cursos en obert i gratuïts anomenat EdX, una iniciativa que sorgia pràcticament en paral·lel a portals com Udacity (“l’educació superior gratuïta”) o Coursera (amb més de dos milions d’estudiants).\nUna de les particularitats d’aquesta mena de cursos és que són les pròpies universitats les que estan oferint aquestes formacions sovint a partir de programes, materials i personal docent dels propis estudis universitaris, però amb la diferència de que aquí no hi ha certificació acreditativa oficial. Bé, o si més no aquesta era la diferència…\nQuè pot aportar un Mooc a una universitat?\nSovint aquests cursos responen a nivells introductoris o a conceptes concrets que formen part de currículums que es veuen de manera més extensa: “Descobrint la Química (UDG)“, “Descodificant l’Àlgebra (UPF)” o “Innotools (UPF-TCM)“. En qualsevol cas, des del punt de vista de l’estudiant no deixa de ser una gran oportunitat de formar-se de manera gratuïta i oberta.\nNo és però una qüestió trivial ni consensuada si un Mooc és o no beneficios per a una universitat tradicional, independentment si aquesta te un model de formació presencial o online. És lògic que una universitat es pregunti el perquè hauria d’oferir uns continguts que normalment fa pagar de manera gratuïta i oberta. Què en treu?\nPot ser altruisme, vocació de servei o simplement una estratègia de venta, però utilitzar la paraula Màrqueting sovint esgarrifa a la comunitat acadèmica que no sempre veu amb bons ulls obrir les portes de la feina o la recerca al món. De fet, la transparència no hauria de ser una excepció a l’ensenyament superior tot i que ensenyar el que fas no sempre sumi. Màrqueting de continguts? bé, aquesta és una altra història…\nTant si estem patint un boom de MOOCs, igual que el vam tenir amb el 2.0 o el que tenim amb el fenomen dels Socialmèdia, si amb això aconseguim que les universitats siguin més obertes, que posin al servei dels ciutadans allò que produeixen i que l’accés al coneixement sigui més obert i menys car, benvingut constipat.\nEl temps, els MOOC i l’educació superior Els MOOC, de la teoria a la pràctica Dos nous MOOC del Tecnocampus a partir del quatre de març És la formació online la universitat del futur?\nEl preu del temps a l’educació superior | esborranyssays:\n20/02/2013 at 8:54 Respon\n[…] de febrer de la plataforma MiriadaX, la primera plataforma que ofereix cursos en castellà i on hi trobem dues universitats catalanes, la UDG i la […]\nEls MOOC, de la teoria a la pràctica | esborranyssays:\n14/07/2013 at 14:11 Respon\n[…] El creixement del fenomen MOOC segueix imparable i ho impregna tot com una taca d’oli que, a més, deixa rastre i costa de treure. Aquest fenomen que camina al ritme de plataformes anglosaxones com EdX, Coursera o Udacity, se li suma MiriadaX, la plataforma de Telefonica i Universia que va desembarcar en fase pilot el primer semestre de 2013, amb més de 3’5 milions de visites i quatre MOOC de dues universitats catalanes. […]\n23/10/2013 at 22:22 Respon\n[…] els OCW, l’ O2 i moltes altres iniciatives a les que sumem els mediàtics del moment: els MOOC, o les directives Europa 2020 que apunten també en aquesta […]\nEl 2017 fa 10 anys del 'hola món' d'aquest bloc | alexarabatsays:\n01/01/2017 at 20:33 Respon\n[…] que més visites ha tingut ha estat la que parla dels MOOC a les universitats catalanes. Va ser el 2013 quan la plataforma MiriadaX va obrir portes i un parell d’universitats ens hi […]\nPrevious Post Canvi de xip\nNext Post La privacitat, el principal enemic de la geolocalització


He tornat a néixer! – Som el que comuniquem\n21 de Juliol de 2021 21 de Juliol de 2021 Ignasi Soler Seras\nSi em pica el coll no em puc rascar. Els braços els tinc al costat del cos però no es poden moure més d’un pam amunt i més o menys el mateix si els vull separar del cos. Per tant el joc dels colzes està més que limitat. Se que les cames són allà a baix, perquè les sento, però no les veig perquè si aixeco el cap pico amb el sostre. De veritat em pica el coll o son els primers cucs que s’hi passegen?\nSí, estic dins un taüt i només de saber que no puc fer res per sortir em desespero per sortir. Sabeu el que és l’angoixa? Això és l’angoixa. Estar atrapat sense remei. Poso el meu cervell a treballar. Si no puc fer res per sortir tampoc cal desesperar-se. Convé relaxar-se i no fer res per sortir. Si el cos no pot escapar el cervell tampoc. Vist que no puc fer res, he decidit no fer res. Sembla que em tranquil·litzo una mica.\nÉs aleshores que començo a sentit els cops rítmics del martell pneumàtic. Si és un martell manual d’aquells que usen per trencar les voreres no deu ser gaire lluny, perquè els cops se senten forts. També podria ser que estigui enterrat a molta profunditat i el que sento son els cops brutals d’una potent retroexcavadora. El soroll és atordidor i en un primer moment alarmant. Però ben pensat és esperançador. Aviat em trauran. M’estan buscant i obren amb maquinària pesant la fossa on soc enterrat ¡viu!\nSegur? I si no ho saben que soc aquí? Si només són unes obres i estan obrint una rasa per on ha de passar una claveguera? Si la retroexcavadora destrossa el taüt amb mi a dins?. Què en quedarà del meu atrotinat cos? Què dirà l’autòpsia? La faran? o, vista la destrossa, els operaris decidiran acabar la feina, fer-me miquetes i deixar els cucs adobant les runes que serviran per reomplir la rasa.\nI si el soroll que sento és el bram de la incineradora?\nSe sent un cop sec i tot seguit el silenci. Llavors el taüt comença a moure’s. El meu cos avança amb els peus per davant i sento una veu amable, primer fluixeta i, a mesura que el meu cos avança i surt del taüt, cada cop més clara: “hem acabat senyor. Tot ha anat bé. D’aquí uns deu dies el metge tindrà l’informe de la ressonància magnètica. Des d’administració ja el citaran.”\nQuan em vull deslligar la bata blava lligada al darrera torna la punxada a l’espatlla. Però és un mal menor. He tornat a néixer!\nPrevious El món no està en perill, nosaltres sí\nNext Els moais del Prat de Llobregat


juliol 2019 - Ràdio Televisió El Vendrell\nInici / 2019 / juliol\nLes Notícies, dimecres 31 de juliol de 2019\nMireia Mercadé cataloga 350 rellotges de sol a la demarcació\nLa vendrellenca Mireia Mercadé ha catalogat 350 rellotges de sol a la demarcació de Tarragona. El resultat és un llibre ple de curiositats, que forma part de la col·lecció “Difusió cultural” de la Diputació de Tarragona. Aquest dimarts s’ha presentat\nBanyeres del Penedès compra els terrenys del poblat iber\nBanyeres del Penedès compra els terrenys del poblat iber de Les Masies de Sant Miquel. L’Ajuntament pagarà 80.000 euros als propietaris, entre aquest any i el que ve. L’adquisició permetrà començar les excavacions arqueològiques projectades per la Universitat de Barcelona\nL’arranjament del pàrquing de l’estació de Sant Vicenç, entre les obres de millora de la via pública\nEl govern del Vendrell amplia la dotació per fer millores a la via pública que començaran ja aquest any. Avui s’ha presentat un pla que inclou arranjaments de carrers del Vendrell, Sant Salvador i de l’àrea d’aparcament de l’estació de\nVictor Plasencia guanya el 20è Torneig Llampec d’escacs Vila del Vendrell\nLa secció d'Escacs de La Lira Vendrellenca també va tenir una activitat intensa durant la Festa Major. Dissabte va realitzar una exhibició de partides simultànies a la Rambla, mentre que diumenge va ser el torn del vintè Torneig Llampec.\nMarc Duran s’emporta el 25è Memorial Josep Ramon Costas de tennis taula\n85 palistes d’arreu de Catalunya i fins i tot de França van disputar el 25è Torneig de Festa Major Memorial Josep Ramon Costas de Tennis Taula. El guanyador absolut va ser el subcampió d’Espanya Marc Duran, mentre que Ferran Perarnau\nPel Vendrell Primàries rebutja la proposta de sous dels regidors i els càrrecs de confiança\nEl regidor de Pel Vendrell Primàries Catalunya manifesta que el partit està escandalitzat per la proposta de retribucions dels regidors del Vendrell i la incorporació de tres càrrecs de confiança. Josep Maria Llasat ha avançat que presentarà al ple de\nCreixen un 23% els robatoris a habitatges\nLa junta local de seguretat constata un creixement dels robatoris a habitatges del Vendrell. En l’últim any, des de juliol de 2018, s’han denunciat 544 casos, que suposen un 23% més que en els anteriors 12 mesos.\nEl 28 de juliol és conegut com el Dia del Gos al Vendrell per ser l’últim dia de la Festa Major de Santa Anna. Tot i així, els actes no afluixen i els castells, la música i el teatre també\nEspecial directe de Festa Major 2019 – Santa Anneta tarda


Andbank ha iniciat el projecte de renovació dels seus caixers automàtics pel qual oferiran millores en les operatives actuals, amb més seguretat i facilitat en el procés. El canvi s’anirà implementant de manera progressiva fins al primer trimestre del 2021 i anirà adaptant noves funcionalitats, com ara l’ingrés d’efectiu o l’operativa amb contactless.\nSeguint amb el projecte d’innovació tecnològica de l’entitat i per oferir el millor servei al client, un dels objectius d’aquesta renovació de la xarxa de caixers automàtics és la millora en la seguretat de les operacions i l’adequació a la normativa internacional.\nEls nous caixers, a més, són dispositius molt més eficients que els anteriors minimitzant així el cost energètic i reduint l’impacte mediambiental. Amb aquest desenvolupament tecnològic Andbank vol aportar als seus clients la màxima flexibilitat i un servei àgil i diferencial.\nLes principals novetats d’aquests caixers són:\nLes pantalles són més grans i tàctils, que permeten d’aquesta manera una visió més clara i entenedora.\nEs podran fer consultes a través de la pantalla i només s’imprimiran si és necessari.\nEls ingressos, que estarà disponible a principi del 2021, es podran fer en bitllets de 10, 20, 50 i 100 euros, i permetrà el control de bitllets falsos o sospitosos segons la normativa europea.\nEn la darrera fase del projecte s’incorporarà l’operativa contactless amb la qual no caldrà cedir la targeta i farà possible actuar de manera més ràpida.\nAndbank ja disposa de quatre caixers renovats, el del Centre de Negoci, el del ‘oficina de Fiter i Rossell, el de Plaça Rebés i el de l’oficina de Prada Ramon.\nAquesta actualització s’emmarca en el projecte d’unificació de tots els caixers del país que, liderat per Andorra banking i amb la participació de totes les entitats bancàries, es va adoptar l’any passat i que respon a uns criteris d’eficiència i estalvi. El mes de juliol van començar a funcionar els primers caixers de la xarxa compartida amb tres dispositius instal·lats a l’avinguda Consell General número 10 del Pas de la Casa, a l’avinguda Verge de Canòlich, 17-19 de Sant Julià de Lòria i al número 109 de l’avinguda Carlemany a Escaldes-Engordany.


Web oficial del Villarreal CF - Endavant Vila-real brilla a l'Estadi de la Ceràmica\nLa localitat amfitriona ha sigut protagonista de la iniciativa Endavant Província davant el Getafe\nVila-real ha sigut protagonista hui en el partit davant el Getafe CF a l'Estadi de la Ceràmica gràcies a la iniciativa Endavant Província. La localitat amfitriona ha aprofitat el partit per a donar a conéixer els seus atractius turístics, gastronòmics, culturals i comercials entre l'afició grogueta.\nEl menú del menjar oficial de directives ha estat elaborat pel Restaurante El Vasco. A la mateixa va assistir l'alcalde de Vila-real, José Benlloch, que també va presenciar el partit des de la llotja VIP de l'Estadi de la Ceràmica.\nA més, en la prèvia i al descans del partit, la Unió Musical La Lira, dirigida per Juanjo Peláez i composta per 40 músics, ha interpretat diverses peces.


Lactància materna: bona salut per a nadons i mares. Agència de Salut Pública de Catalunya (ASPCAT)\nLactància materna: bona salut ...\nLa Setmana Mundial se celebra aquests dies per difondre’n els beneficis, tant per a la progenitora com per a l’infant, i promoure’n la pràctica\nLa Setmana Mundial de la Lactància Materna (SMLM) té com a lema d’enguany “Lactància Materna: Fonament de la vida”. Se celebra des del primer d’agost fins dia 7, i vol destacar l’alletament matern com la base d’una bona salut per a tota la vida, tant per als nadons com per les mares. Promoguda per l’OMS-UNICEF i coordinada per la Aliança Mundial Pro Lactància Materna, té seguiment en més de 170 països i estimula la iniciació primerenca de la Lactància Materna (LM) com a estratègia clau per a la supervivència del nadó, la millora de la seva salut i la protecció de la salut de la mare. L’OMS i l’UNICEF posen en valor les estratègies de difusió i suport a la lactància materna, el paper clau del treball en xarxa de professionals i organitzacions en els diversos contextos socio-econòmics del nostre planeta.\nA Catalunya, des de l’Agència de Salut Pública de Catalunya (ASPCAT) del Departament de Salut, es treballa en la Promoció de l’Alletament Matern, que té una prevalença del 80,22% fins el primer mes de vida del nadó, del 76,01% fins als 3 mesos i del 53,77% fins als 6 mesos. Aquestes dades s’obtenen mitjançant l’explotació dels resultats de les variables recollides a l’E-CAP que codifiquen la lactància materna, tant des del mòdul del programa Infància amb Salut com des del mòdul de l’ASSIR. També, segons les dades de la fitxa del Cribratge neonatal de Metabolopaties congènites (Prova del taló del nounat), es recull el tipus d’alimentació dels nadons en funció de l’edat de la mare (89% LM <20 anys; 87,8% 20-34 anys; 85,6 ≥35 anys) i de la titularitat de l’Hospital (88,5% LM en Hospitals SISCAT; 83,7% Privats; 96,1% Domicilis). I d’altra banda, des de l’Enquesta de Salut de Catalunya també s’inclou la pregunta sobre la durada de la Lactància Materna (menys d'una setmana, 1,7%; 1 a 2 setmanes, 1,2%; 15 dies a 1 mes, 2,0%; 1 mes, 3,6%; 2 mesos, 4,0%; 3 mesos, 6,3%; 4 a 6 mesos, 9,8%; 6 a 9 mesos, 18,4%; 9 a 12 mesos, 6,5%; 12 mesos o més, 29,8%; no n'ha rebut mai, 16,4%).\nDes del SSMI de l'ASPCAT, en col·laboració amb les Societats Científiques i les entitats implicades en la promoció de la Lactància Materna, s’organitza la formació continuada de professionals sanitaris de l’àmbit de la Obstetrícia i la Pediatria amb dues edicions anuals de fins a 65 alumnes del "Curs d'actualització en Lactància Materna” de 21 h de durada. Així mateix, davant la demanda de formació, es treballa en l’organització d’un Curs online de Lactància Materna, del qual es farà un pilot el pròxim mes de novembre. L’objectiu és que els professionals d’aquests àmbits disposin de les eines i coneixements necessàries per valorar un bon establiment i seguiment de l'alletament matern, motivar a les mares, aconsellar, detectar i tractar precoçment situacions que es desviïn de la normalitat.\nCada vegada es registren més mares donants de llet. El 2017, després de 7 anys de funcionament, el Banc de Llet va arribar a 3.500 mares donants. La institució va distribuir un 23% més de litres que el 2016, un total de 1.348 litres, de 624 donants i 621 nadons prematurs beneficiaris.\nSetmana mundial de la Lactància materna de l'1 al 7 d'agost\nONU: Tomar leche materna nada más nacer, un seguro de vida.\nLa lactància materna Protocol de seguiment de l’embaràs a Catalunya Recomanacions per a l’alimentació en la primera infància (de 0 a 3 anys)\nL'EAP Tordera assoleix la penúltima fase d'acreditació, de l'OMS i UNICEF, com a centre que promou la lactància materna


Relat "Aquests adults!"\nInici > detall del relat: Aquests adults!\nComenço a pensar que la mare té alguna obsessió malaltissa amb les aus de corral. Es passa el dia dient no sé què de l'edat del "pavo" i remugant per tot el que faig i pel que deixo de fer.\nEl pare, en canvi, calla i fa un posat seriós en un intent de mantenir la seva autoritat i manifestar un lleu menyspreu per tot el que jo trobo vital.\nSort que tinc els amics. Entre nosaltres fem pinya i som incondicionals. Ells no em jutgen ni em condemnen. Podem passar-nos hores mortes sense fer res - no cal ni tan sols parlar - però estem junts i ens fem companyia.\nL'Anna està una mica tocada amb tot això del pes, però nosaltres li fem costat. Res de dir-li les bajanades que li diu la seva mare: que si no s'ha de preocupar, que si ja canviarà, que aviat es convertirà en una papallona radiant que captivarà a tothom. Què estan sonats? Si es convertirà en una papallona, vol dir que ara és una eruga? Qui cony vol ser una eruga? Són uns bitxos repugnants, tot el dia arrossegant-se.\nUs parlaria de l'Albert, un xicot molt especial al que vaig conèixer en un concurs de graffitis i amb el que encara no hem passat dels petons robats, i de l'escola, i de la natura, i de les meves inquietuds ..., però què voleu? Algú ha posat un màxim de paraules. Segur que ha estat un adult, sempre amb les seves normes. Què no veuen que el nostre món no té fronteres, que no ens poden limitar, que tenim la vida per davant i l'hem de viure a consciència?\nNo puc entendre com són. Quan jo sigui adult, no ho faré això ...


Nova vulnerabilitat a Intel, ara a AMT. Centre de Seguretat de la Informació de Catalunya\nNova vulnerabilitat a Intel, ...\nNova vulnerabilitat a Intel, ara a AMT\nUna nova vulnerabilitat ha estat detectada a AMT, la tecnologia d’Intel que permet controlar els equips de forma remota, i que es troba en els processadors Intel Vpro i Intel Xenon. Si bé l’atac requereix d’accés físic a l’equip, es considera d’impacte alt perquè pot comportar a la víctima una pèrdua total de confidencialitat, integritat i disponibilitat.\nConcretament, l’atacant aprofita la configuració i contrasenya per defecte de la tecnologia, que és “admin”. Un cop dins, canvia aquesta contrasenya i habilita l’accés remot. A partir d’aquí té la possibilitat de llegir i modificar dades i aplicacions o bé instal·lar programari maliciós, arribant al nivell de firmware.\nEls experts de seguretat recomanen canviar la contrasenya per defecte d’AMT per mitigar l’atac, així com, en la mesura del possible, desactivar aquesta tecnologia de control remot (a Windows es pot fer amb la solució de Microsoft SCCM). A més a més, s’aconsella canviar els procediments de subministrament de nous equips per incloure la configuració d’una contrasenya AMT segura, que no sigui per defecte.\nAnàlisi de la vulnerabilitat per F-Secure\nButlletí de seguretat de l'entitat [2,9 MB]


El CE Iberian Equity, FI, s’ha situat en el segon lloc d’aquest rànquing, amb una rendibilitat del -16,05% el mes de març, quedant així el saldo del trimestre en el -25,13%.\nDídac Pérez Alonso, gestor del fons de Caixa Enginyers Gestió, explica que el millor comportament relatiu ve explicat principalment per dos motius:\n“El principal és gràcies a un posicionament més defensiu que l’índex de referència, no només en termes d’exposició al cicle econòmic sinó també per la qualitat i sostenibilitat dels models de negoci de les companyies que integren la cartera. Per altra banda, el fons també s’ha beneficiat d’una contribució positiva derivada dels majors nivells de liquiditat respecte la mitjana històrica (a finals de febrer el fons pivotava sobre nivells de liquiditat de dígit alt)”.\nA tancament de març, la cartera estava formada per 22 companyies, representant les 10 més grans aproximadament un 60% de la cartera. Les 10 principals posicions eren per aquest ordre: Grifols, Inditex, Vidrala, Corticeira Amorim, Coca Cola European Partners, Jeronimo Martins, FAES Farma, Viscofan, Catalana Occidente i Cellnex.\nPer llegir la notícia completa segueix aquests enllaços:\nFunds People: La clave del éxito de los fondos de bolsa española que mejor han esquivado las caídas de marzo\nFunds People: Los fondos de bolsa española que se han comportado mejor que el Ibex en marzo y en el primer trimestre de 2020\nL’equip de Caixa Enginyers Gestió, entre els millors d’Espanya


Galeria Francesc Mestre Art | Bonart\nExposicions Barcelona“Va de coure” de Barbaformosa a la galeria Francesc Mestre Art\nbonart 5/9/16 La galeria Francesc Mestre Art del carrer Enric Granados, 28 de Barcelona presenta del 8 (19 h.) al 29 de setembre l’exposició de la ceramista Barbaformosa, Va de coure. Aquesta expressió inclou dos conceptes que, en aquest cas, conviuen en harmonia:...\nExposicions Barcelona“El nu en l’art” a la galeria Francesc Mestre Art\nbonart 17/6/15 La galeria Francesc Mestre Art inaugura el 25 de juny l’exposició El nu en l’art. Tot commemorant el solstici d’estiu, la galeria ha aplegat més de 70 obres provinents del seu fons i d’altres col·leccions. En la formació de...\nExposicions BarcelonaJosep Obiols a la Galeria Francesc Mestre Art\nbonart 14/5/15 La Galeria Francesc Mestre Art del carrer Enric Granados, 28 de Barcelona acull fins al 12 de juny una exposició de Josep...\nExposicions BarcelonaGravats d’Antoni Vila Arrufat a la Galeria Francesc Mestre Art\nbonart 3/12/13 La Galeria Francesc Mestre Art del carrer Enric Granados, 28 de Barcelona presenta el 5 de desembre a les 19.30 h. una exposició de gravats d’Antoni Vila Arrufat. Aquesta edició ha estat finançada per la Generalitat de Catalunya, que és propietària de les...


Xile-Estats Units Tractat de lliure comerç, curs\nXile-Estats Units Tractat de lliure comerç. Curs online.\nPrograma del curs online (assignatura) - El Tractat de Lliure comerç (TLC) Xile-Estats Units.\nIntroducció al tractat de lliure comerç Xile-Estats Units.\nEl comerç exterior entre Xile i els Estats Units.\nLes inversions xilenes als Estats Units.\nEl certificat d'origen del Tractat de lliure comerç (TLC).\nExemple del curs online / assignatura: Acord Xile-Estats Units\nMaterials d'estudi en Chile-Estados Unidos United States-Chile Etats-Unis Chile\nDescripció de l'assignatura - Xile-Estats Units (Tractat de lliure comerç TLC):\nEl Tractat de lliure comerç (TLC) Estats Units-Xile elimina els aranzels obrint nous mercats pels exportadors, redueix les barreres pel comerç de serveis, proporciona una protecció de la propietat intel·lectual, assegura la transparència a la reglamentació, les garanties de no discriminació en el comerç de productes digitals, obliga a les parts a mantindre les lleis de competència que prohibeixen conductes anticompetitives. A més inclou temes sobre mà d'obra i medi ambient.\nEl Tractat de lliure comerç (TLC) Estats Units-Xile va entrar en vigor l'1 de gener del 2004.\nDes de l'entrada en vigor de l'acord, més del 85% del comerç exterior de productes industrials i de consum estan lliures d'impostos; la majoria dels aranzels restants seran eliminats en quatre anys.\nMolts dels productes agrícoles reben accés lliure d'aranzels després la implementació de l'acord. Tres quartes parts dels productes agrícoles exportats pels Estats Units a Xile estaven lliures d'impostos el 2008; la liberalització total dels productes agrícoles es produirà el 2016.\nEn els set anys des que el Tractat entre els Estats Units I Xile va entrar en vigor, les exportacions dels Estats Units a Xile van augmentar un 300 per cent. Les principals exportacions dels Estats Units a Xile van ser la maquinària, els combustibles minerals, els olis, els vehicles, maquinària elèctrica i plàstic.\nLes exportacions de serveis dels Estats Units a Xile també han augmentat considerablement.


Som una entitat dedicada a oferir serveis de formació per facilitar la inserció laboral i la millora contínua de diferents col.lectius.\nDes de 1987 la Fundació Inform és titular del Programa SEFED (Simulació d’Empreses amb Finalitats Educatives), el qual utilitza la metodologia de la simulació d’empreses com a eix formatiu per formar persones de diferents col.lectius.\nTambé som responsables de la Xarxa SEFED a l’Estat espanyol amb 310 empreses simulades en funcionament durant el curs escolar 2019-2020, i de la representació internacional d’aquesta Xarxa SEFED a la Xarxa Internacional d’Empreses Simulades Europen-Pen International des del 1997.\nLa Fundació Inform signa contractes de prestació de serveis amb totes les organitzacions i/o institucions interessades en aplicar la metodologia de la simulació d’empreses SEFED en el seu àmbit i àrea d’actuació.\nLa Fundació Inform està certificada amb la normativa de qualitat ISO9001 i amb la norma europea SGE21, Sistema de Gestió Ètica i Socialment Responsable. Tanmateix treballa amb un model basat en criteris d’EFQM. Podeu consultar el nostre Codi de Responsabilitat Social i la Política de Gestió.


L'Hospital de Barcelona és pioner en la humanització del tracte al pacient - Regió7 :: El Diari de la Catalunya Central\nL'Hospital de Barcelona és pioner en la humanització del tracte al pacient\nL'UCI del centre és un exemple de portes obertes, amb un règim de visites obert i que permet l'accés de 2 o 3 acompanyants per pacient\nredacció | manresa 31.01.2018 | 11:00\nDes de la seva creació, el principal centre hospitalari de referència per als assegurats d'Assistència Sanitària disposa d'una Unitat de Cures Intensives (UCI) de portes obertes que, com la resta de serveis de l'Hospital de Barcelona, aplica els principis bàsics d'humanització del tracte al pacient. Inaugurat l'any 1989, la direcció i tots els equips assistencials s'involucren, flexibilitzen i connecten amb les necessitats dels pacients i les seves famílies. Com a norma fonamental, la vocació sanitària i la proximitat passen al davant de la tecnificació de la medicina.\nEn tot l'àmbit europeu, experiències com aquesta han demostrat que millorar l'entorn hospitalari influeix positivament en la millora dels pacients, sobretot si són menors, i serveixen per invertir algunes tendències esteses en les últimes dècades i agilitzar el canvi de paradigma.\nLa humanització intenta fer efectiva l'empatia i recuperar el tracte humà, el respecte i la confiança, que és el que també busca el pacient, a més de la competència i rapidesa en l'atenció sanitària. De fet, el primer acte d'un tractament és donar la mà al pacient. Amb mesures concretes com implantar equips d'acompanyament a la família en casos complexos, l'obertura de l'UCI amb horaris flexibles, la informació freqüent als ingressats d'Urgències o un disseny amable i acollidor dels espais, alguns centres de referència es fixen en les pràctiques i coneixement de l'Hospital de Barcelona.\nUna UCI oberta les 24 hores\nL'UCI de l'Hospital de Barcelona és un clar exemple de portes obertes: funciona amb un règim de visites obert i permet l'accés de 2 o 3 acompanyants per a cada persona ingressada. Excepte durant la curta franja horària –habitualment de 2/4 de 8 de 2/4 d'11 del matí– en què es realitzen la higiene personal i de les instal·lacions, les proves analítiques o les radiografies, la família i altres persones properes als pacients hi tenen accés lliure.\nEls estudis demostren que un entorn d'aquestes característiques redueix l'ansietat i les complicacions habituals, com el deliri, directament lligades a l'índex de mortalitat. La disponibilitat de televisió, música i servei d'Internet és una manera d'evitar la «desconnexió» de la vida diària, i la implicació dels familiars en les cures al malalt i l'habitació per a l'acompanyant del pacient faciliten l'enfortiment dels llaços emocionals i el benestar.\nHumanització lligada a qualitat\nLa infermeria és un agent clau en aquest procés per garantir la humanització de l'atenció sanitària, per aquesta raó la direcció de Cures Assistencials de l'Hospital de Barcelona posa l'accent en la formació continuada dels professionals.\nSón constants les sessions sobre el tracte de la intimitat i de l'autonomia del pacient hospitalitzat, la comunicació entre el malalt i el professional sanitari i altres aspectes afectius. I també el PAPPA –programa d'atenció domiciliària a malalts crònics d'Assistència Sanitària– és un clar exemple del valor de la infermeria com a garant d'aquesta interacció entre professional de la salut i pacient.


Programació > 2018-2019 > Temporada Gran: Teatre\nIrene i la terra adormida. Una rondalla per a la nit de les ànimes\nCantata original: Francesc Vicens (música) i Lucia Pietrelli (text), creada per al Tradicionari de Mallorca de la Fundació Mallorca Literària\nActors: Mercè Sancho de la Jordana, Maria Rosselló Montserrat, Hèctor Seoane\nVeus: Coral Juvenil de Joventuts Musicals de Palma\nDirecció: Santi Francia\nMúsics: Francesc Vicens, Esteban Belichón, Clàudia Sànchez, Pere Dàvila\nEspai visual: Joan Fullana, amb obres de Ricard Chiang\nAquesta és la història d'una llavor que creix fins a fer-se flor i d'una nina adormida que es desperta perquè té ganes de tornar a jugar en el món dels vius. És la història d'una terra on floreix la llavor i on descansen les ànimes. És la nostra terra eternament badada. Al novembre s'adorm com un infant mentre, dins del seu ventre, desperten les ànimes com ombres amb ulls lluents.\nAquesta és la història de Nit de les Ànimes, que concilia enyor i il·lusió. Repassant els rituals del tradicionari, descobrim els camins que ens ajuden a comprendre i celebrar la mort com a part de la vida, conjugant dolor, por, gratitud i record.\nAquesta és la història de na Irene, una nina menuda que partí deixant un buit molt gran. Una història que és un conte i que, com tot, té un principi i un final.\n10 de novembre de 2018. A les 7.30 de l'horabaixa


Jové costat de Junqueras.\nLa Guàrdia Civil ha conclòs en l'anàlisi que ha realitzat dels correus d i Josep Maria Jové, l'exnúmero dos d'Oriol Junqueras (ERC) a la Conselleria d'Economia, que aquest exalt càrrec del Govern va ser el "nexe d'unió" entre diversos actors polítics, entre els quals destaca a membres de la CUP, així com que va controlar la logística i despeses del referèndum de l'1 d'octubre i la creació d'estructures d'Estat.\nEn l'informe de 210 correus de Jové, la Policia Judicial de Catalunya explica al jutge d'instrucció que Jové va gestionar també la contractació de "reforç de personal" per al registre de catalans a l'exterior en una estratègia per al registre per consumar la independència de Catalunya que "estava, efectivament, executant".\nDe fet, la Guàrdia Civil sosté que tant el registre de catalans a l'exterior, com l'última versió del registre de població de Catalunya, es va poder haver creat la base de dades censal utilitzada per a l'1-O.\nLa persona encarregada de la gestió d'aquestes bases de dades va ser Daniel Gimeno, cap de Gabinet Tècnic de la Conselleria d'Economia.\nJové també va controlar les contestacions del Govern amb evasives als requeriments del Ministeri d'Hisenda i va ser "puntualment informat dels operatius i de les actuacions de la Guàrdia Civil a Catalunya directament pel secretari general d'Interior, César Puig".\nPuig va ser el dijous processat a l'Audiència Nacional al costat del excap dels Mossos Josep Lluís Trapero i l'exdirector de la policia catalana Pere Soler pels delictes de sedició i organització criminal.\n"Es desprèn", conclou la Guàrdia Civil de l'anàlisi dels correus de Jové, a qui també va confiscar el document EnfoCATS i l'agenda Moleskine, "que havia traçat una línia estratègica per poder assumir el compromís inequívoc d'aconseguir la independència, impulsant el full de ruta i les anomenades estructures d'Estat a través, almenys, de tres lleis: la llei de transitorietat, la llei de seguretat social i la llei de la Hisenda ".\nL'Institut Armat el vincula al pla per al vot electrònic i la inserció de publicitat i amb l'interès d'ERC d'aconseguir llocs de responsabilitat en el Centre de Telecomunicacions i Tecnologies de la Informació (CTTI), "un instrument estratègic" en les eleccions a Catalunya.\n"Es va pretendre utilitzar la nau annexa al CTTI com a centre de dades durant el referèndum de l'1-O, no obstant això, la mateixa va ser precintada per la Guàrdia Civil", recorda.\nANNA GABRIEL I MIREIA BOYA\nEls agents relaten que els correus de Jové revelen les seves contínues comunicacions amb dirigents de la CUP com Mireia Boya i Anna Gabriel, que es troba actualment a Suïssa per evitar la seva personació al Tribunal Suprem.\n"Des de la CUP li van proposar una sèrie de mesures per poder desenvolupar el procés constituent", indiquen els investigadors, que analitzen per exemple un correu del 21 de desembre de 2016 a què Jové tractava amb les esmentades diputades el treball sobre l'Oficina per a la millora de les Institucions d'Autogovern (OMIA).\nL'informe concreta que Jové havia rebut un informe de Josep Lluís Salvadó, secretari d'Hisenda, en el qual es pressupostava la creació d'estructures d'Estat amb un cost de 51.078.456 euros, incloent "els mòduls d'IRPF, IVA, Societats i Impostos Especials ".\nJové i Salvadó, investigats pel Jutjat 13 de Barcelona pels delictes de sedició, desobediència i malversació, eren alts càrrecs d'Economia quan aquesta Conselleria va manejar "un informe de política monetària i creació d'un Banc Central", segons recorda la Guàrdia Civil.\n"Jové va ser informat puntualment dels treballs que HP estava realitzant per al Govern de Flandes en relació a la implantació de solucions tecnològiques d'hisenda i seguretat social", indica la Guàrdia Civil.\nAquesta informació li va arribar de diverses fonts, entre elles, l'exsecretari d'Hisenda Lluís Salvadó, qui "li va proposar una reunió per fer un seguiment del projecte d'HP per a la hisenda pròpia".\nEls investigadors esmenten la troballa en el correu de Jové d'altres documents, destacant l'anomenat "protocol_seguiment_v2" que conté un pla de treball amb els compromisos per crear l'Estat català, i que portava per títol 'Estem preparats. Activitats dirigides a la creació d'un Estat català ia garantir el funcionament durant l'etapa inicial ".\nUn pla, diu la Guàrdia Civil, que pretenia "facilitar la coordinació entre els departaments i la supervisió i el seguiment de les activitats i les mesures validades".


(uk) Алексей Михайличенко\n30 març 1963 (58 anys)\nRangers FC 137\nFC Dinamo de Kíev (director esportiu)\nFC Dinamo de Kíev (assistent)\n1981–1990 FC Dynamo Kyiv 137 (39)\n1990–1991 UC Sampdoria 24 (3)\n1991–1996 Rangers FC 134 (24)\n1987–1992 URSS 41 (9)\n1992–1994 Ucraïna 2 (0)\n1992–1992 CEI 5 (0)\n2002–2004 FC Dynamo Kyiv\n2019– FC Dynamo Kyiv\nS'inicià al Dynamo Kyiv, amb el qual debutà a la lliga soviètica el 1981 i guanyà quatre lligues i tres copes. El seu major èxit fou la Recopa d'Europa 1986. Fou premiat com a futbolista soviètic de l'any el 1988, i futbolista ucraïnès de l'any el 1987 i 1988. El 1990 fitxà per la Sampdoria, amb qui guanyà la lliga italiana. També fou cinc cops campió de lliga a Escòcia amb el Rangers FC.\nUn cop es retirà retornà a Ucraïna el 1997, on començà com a entrenador al costat del llegendari Valeri Lobanovsky; essent el seu assistent 5 anys. Després de la mort d'aquest, el 2002, esdevingué primer entrenador del Dynamo Kyiv. El 2004 fou designat entrenador de la selecció ucraïnesa sots 21 i el 2008 de l'absoluta.\nPerfil a la federació[Enllaç no actiu] (ucraïnès)\nAlexei Mikhailichenko Arxivat 2012-02-17 a Wayback Machine.\nObtingut de «https://ca.wikipedia.org/w/index.php?title=Oleksi_Oleksandróvitx_Mikhaïlitxenko&oldid=26753823»\nDarrera modificació: 25 març 2021 a les 02:22\nLa pàgina va ser modificada per darrera vegada el 25 març 2021 a les 02:22.


El delta de l'Ebre s'ha tornat el centre del món ornitològic amb el retorn del Birding Festival\nActividad de liberación de aves.\nEls més de 2.500 assistents han gaudit d'activitats programades després d'un any sense activitat per la pandèmia de la covid-19\nActualitzada 26/09/2021 a les 17:59\nEl delta de l'Ebre s'ha convertit en el centre del món ornitològic un any més amb el retorn del Delta Birding Festival en la seva setena edició. Els més de 2.500 assistents han pogut participar en una cita que no es va poder celebrar l'any passat a causa de la pandèmia de la covid-19.\nEnguany, s'han exhaurit totes les entrades i des de l'organització anuncien que el benefici econòmic de les entrades es destinarà al projecte d'integració i col·laboració dels membres de la tribu dels Daasanach de Kènia. En els darrers anys s'ha aconseguit recaptar un total de 30.000 euros.\nEl Festival ha presentat més d'un centenar de propostes molt diverses i per a tots els públics, acompanyades d'una gran fira de productes i serveis per als ornitòlegs i per a la gent que gaudeix de la natura en general.\nMiquel Rafa, director Àrea de Territori i Medi Ambient de la Fundació Catalunya La Pedrera, ha destacat que la fita va més enllà dels ocells: «Es tracta d'un programa molt complet que revalora el Delta de l'Ebre, no només els ocells, sinó també la resta de fauna i flora i el paisatge». I ha afegit: «A través d'aquest festival tenim l'oportunitat de posar al mapa el Delta i el conjunt de les Terres de l'Ebre».\nComenta el contingut : El delta de l'Ebre s'ha tornat el centre del món ornitològic amb el retorn del Birding Festival


Labo Land Kurohime Nagano Japó - Ofertes d'hotels amb els MILLORS DESCOMPTES EN LÍNIA\nNojiri 1848, Shinano, Nagano, Japó, 389-1303 - Veure al mapa\nCabana privada (Private Lodge)\nCottage Standard Mountain View Semi Western-Style Room A\nBarri Shinano Yudanaka Shigakogen Yudanaka Yudanaka\nMés informació sobre Labo Land Kurohime\nSituat a Kurohime - Madarao, Labo Land Kurohime és el lloc perfecte per gaudir de Nagano i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Labo Land Kurohime, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix aparcament de cotxes, habitació familiar, instal.lacions de barbacoa, màquina venedora, servei de llançadora.\nA més, totes les habitacions ofereixen una gran varietat de comoditats com ara calefacció, aparell de televisió LCD/pantalla de plasma, cuina americana, nevera, plat de dutxa per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com esquí. Les seves instal.lacions de primera i una situació excelent fan de Labo Land Kurohime la base perfecta per a gaudir de la seva estada a Nagano.